## Metrovalencia modifica el diumenge el seu servici de tramvia amb motiu de la ‘Vuelta Ciclista a España Femenina’ i la ‘15K Valencia Abierta al Mar’

*** El dia 28 s’interrompen les circulacions en les línies 4, 6, 8 des de les 8.50 fins a les 10.20 hores i en la línia 10 des de les 14 a les 17.30 hores
* Els recorreguts de les dos carreres travessen alguns trams de les plataformes tramviàries**

Metrovalencia modifica el seu servici el diumenge 28 d’abril amb motiu dels esdeveniments esportius ‘15K Valencia Abierta al Mar’ i la ‘Vuelta Ciclista a España Femenina’, en coincidir part del seu traçat amb les plataformes tramviàries.

La coincidència de les dos proves en el mateix dia provocarà que alguns trams de les línies 4, 6, 8 i 10 del tramvia de Metrovalencia queden sense servici de manera temporal en diferents franges horàries.

A causa de la carrera a peu, ‘15K Valencia Abierta al Mar’, s’interromp la circulació de tramvies entre Tarongers-Doctor Lluch (L4), Tarongers-Marítim (L6) i Marítim-Neptú (L8), des de les 8.50 fins a les 10.20 hores, quan finalitze el pas per les instal·lacions de Metrovalencia.

També quedarà sense servici el tram des de Ciutat de les Arts i Ciències-Justícia fins a Natzaret (L10) de 14.00 a 17.30 hores, per la ‘Vuelta Ciclista a España Femenina’, que enguany inicia el seu recorregut en les proximitats de la Ciutat de les Arts i les Ciències i l’Oceanogràfic.

Tots els usuaris que vulguen ampliar la informació sobre la modificació d’horaris d’estos servicis poden consultar en la pàgina web [www.metrovalencia.es](http://www.metrovalencia.es/), en el telèfon gratuït d’informació i atenció al client 900 46 10 46, així com en els comptes en xarxes socials X (anteriorment Twitter, [@metrovalencia](https://twitter.com/metrovalencia)), en [facebook/metrovalencia.fgv](http://facebook/metrovalencia.fgv) i també en l’*app* oficial de Metrovalencia.

Fecha: 25/04/2024